Document ID: 31985R2118

*****
ΚΑΝΟΝΙΣΜΟΣ (ΕΟΚ) αριθ. 2118/85 ΤΗΣ ΕΠΙΤΡΟΠΗΣ
της 29ης Ιουλίου 1985
σχετικά με την αποδέσμευση των εγγυήσεων για τις άδειες εισαγωγής ορισμένων βύσσινων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1626/85 της Επιτροπής της 14ης Ιουνίου 1985 περί των προστατευτικών μέτρων που πρέπει να εφαρμόζονται στις εισαγωγές ορισμένων βύσσινων (3), όπως τροποποιήθηκε από τον κανονισμό (ΕΟΚ) αριθ. 1712/85 (4), προβλέπει ότι πρέπει να τηρείται η ελάχιστη τιμή κατά την εισαγωγή στην Κοινότητα ορισμένων βύσσινων· ότι τα εν λόγω προϊόντα υπόκεινται στο σύστημα των αδειών εισαγωγής· ότι οι κάτοχοι τέτοιων αδειών είναι υποχρεωμένοι να εισάγουν τα προϊόντα που καλύπτονται από τις άδειες· ότι οι όροι για τις εισαγωγές έχουν μεταβληθεί σε σημείο που να δικαιολογείται η αποδέσμευση των κατόχων των αδειών από τις υποχρεώσεις τους· ότι μια τέτοια αποδέσμευση είναι σύμφωνη με το στόχο των προστατευτικών μέτρων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι άδειες εισαγωγής που εφαρμόζονται στα βύσσινα που περιλαμβάνονται στο παράρτημα και εκδόθηκαν το αργότερο στις 14 Ιουνίου 1985, οι οποίες ίσχυαν κατά την ημερομηνία αυτή ή μετά, μπορούν να επιστραφούν στις αρχές που τις εξέδωσαν και οι σχετικές εγγυήσεις αποδεσμεύονται κατά την παραλαβή των αδειών αυτών.
2. Οι διατάξεις της παραγράφου 1 εφαρμόζονται επίσης στις άδειες εισαγωγής που εκδόθηκαν μετά από αίτηση που υποβλήθηκε το αργότερο στις 17 Ιουνίου 1985.
Άρθρο 2
Οι διατάξεις του άρθρου 1 εφαρμόζονται μόνο για τις άδειες εισαγωγής που επεστράφησαν στις αρμόδιες αρχές το αργότερο στις 15 Σεπτεμβρίου 1985.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1985.

Labels: 3
17